### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2021 har vedtaget Magistratens indstilling i overensstemmelse med erklæring fra Teknisk Udvalg af 5. maj 2021.

Ændringsforslaget fra Radikale Venstres byrådsgruppe blev tiltrådt.

Enhedslisten de Rød-Grønnes byrådsgruppe kunne ikke tiltræde indstillingen.

Dansk Folkepartis byrådsgruppe henholdte sig til deres mindretalsudtalelse i forbindelse med lokalplansforslaget.

Endelig vedtagelse af forslag til lokalplan 1116, Trælasten, [adresse] 15-19 og 18-20 og Tillæg til kommuneplan nr. 65, der skal sikre et sammenhængende midtby-område med en omdannelse til blandet bolig og erhverv.

### Resumé

Forslag til lokalplan 1116 ligger inden for [adresse] og omfatter Silvans og Starks arealer ved [adresse] 15-19 og 18-20.

Lokalplanområdet ligger i et byomdannelsesområde og indgår i ”Udviklingsplanen for det nye brokvarter”.

Anmodning om lokalplanlægning kommer fra privat bygherre. Forslaget indeholder blandet bolig og erhverv med udlæg til daginstitution og almene boliger.

I forhøringen, 23/5 – 23/6 2019, indkom 13 høringssvar med primær fokus på trafik, bygningshøjder og udsigt, grønne områder og biodiversitet. Temaerne er indgået i den efterfølgende udarbejdelse af lokalplanforslaget.

Der er udarbejdet udkast til udbygningsaftale.

### Indstilling

Det indstilles,

At 1) forslag til lokalplan nr. 1116 endeligt vedtages.

At 2) forslag til Tillæg nr. 65 til Kommuneplan 2017 endeligt vedtages.

At 3) forslag til udbygningsaftale endeligt vedtages.

At 4) Teknik og Miljøs forslag til besvarelse af høringssvar fra den offentlige fremlæggelse tiltrædes.

### Sagens forløb

24-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-04-2021 Magistraten

Fremsendes til [adresse] med bemærkning, at Magistraten i mødet den 6. april 2021 anbefaler, at byrådet tiltræder Magistratsafdelingen for Teknik og Miljøs indstilling af 11. marts 2021.

Rådmand Tina Lind kunne ikke tiltræde, men henholdt sig til Dansk Folkepartis udtalelse i forbindelse med lokalplansforslaget.

Vivian Koch tog forbehold.

Verner Lund og Niels Lauritsen kunne tiltræde, men udtrykte, at der nok er behov for i en udvalgsbehandling at drøfte, om det er de rigtige bygningshøjder ud mod [adresse] og [adresse].

Borgmester Robin Andresen deltog ikke i sagens behandling.

 14-04-2021 [adresse]
Fremsendes til Teknisk Udvalg til behandling i henhold til beslutning i byrådets møde den 14. april 2021.
 21-04-2021 Teknisk Udvalg

Sagen blev udsat.

Forvaltningen går i dialog med bygherre om mulighederne for at sikre flere opholdsarealer på jorden og/eller ved at udnytte tagetager på bygninger, herunder mulighederne for at gøre eventuelle opholdsarealer på tagetager offentligt tilgængelige.

 05-05-2021 Teknisk Udvalg

Michael Møller, Carina Jespersen, Holger Jespersen, Heidi Petersen, Johannes Poulsen og Anne Thomsen kunne tiltræde indstillingen i overensstemmelse med Magistratens anbefaling.

Nikolai Larsen kunne ikke tiltræde indstillingen med bemærkning om, at byggehøjden og dermed bebyggelsestætheden er for stor, idet det dog anerkendes, at lokalplanen er gennemarbejdet og på mange områder fornuftig.

 12-05-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2021 har vedtaget Magistratens indstilling i overensstemmelse med erklæring fra Teknisk Udvalg af 5. maj 2021.

Ændringsforslaget fra Radikale Venstres byrådsgruppe blev tiltrådt.

Enhedslisten de Rød-Grønnes byrådsgruppe kunne ikke tiltræde indstillingen.

Dansk Folkepartis byrådsgruppe henholdte sig til deres mindretalsudtalelse i forbindelse med lokalplansforslaget.